สวัสดีค่ะ หนูไม่เคยมีความเสี่ยงจากเรื่อง พสพ. นะคะ แต่หนูกลัวHIVจากการฉีดยาที่ รพ. คือช่วงนี้หนูมีแพลนฉีดวัคซีนบ่อยๆ บางทีต้องไปต่างโรงพยาบาลกัน แต่หลังๆมานี่ หนูไม่เห็นพยาบาลฉีกซองเข็มต่อหน้าเลยซักที่ค่ะ ไปกี่ที่เค้าก็เตรียมไว้ก่อนแล้ว ถึงจะเป็น รพ. เอกชนที่คนไม่เยอะก็ไม่แกะซองให้เห็นค่ะ ยกตัวอย่างล่าสุดนี้เลย หนูไปฉีดยาที่คลินิคของสภากาชาดหนูออกไปจ่ายค่ารักษาที่ห้องชำระเงินข้างนอก พอกลับเข้ามา เค้าก็เรียกหนูเข้าไปในห้องฉีดยาที่เตรียมเข็ม ดูดยาไว้เรียบร้อยแล้ว แล้วก็เอามาฉีดหนูเลย ตอนนั้นหนูไม่คิดอะไรเลยไม่ได้ถามพยาบาล แต่เพิ่งมากังวลเอาตอนนี้ ค่ะ อยากทราบว่าปัจจุบัน มี รพ. หรือคลินิคไหนใช้เข็มฉีดยาซ้ำอีกมั้ยคะ?จะว่าหนูจิตตกก็ได้ แต่ช่วยตอบให้คลายกังวลทีนะคะ แล้วแบบนี้เรียกว่าหนูผิดปกติทางความคิดหรือไม่คะ?
สวัสดีค่ะ Scrump_scrump,โรงพยาบาลและคลินิกต่างๆ ที่เปิดอย่างถูกต้องตามกฎหมาย จะมีมาตรฐานในการป้องกันการติดเชื้อต่างๆ ในการทำหัตถการทุกชนิด รวมถึงการฉีดยา ตามหลักสากลที่ถูกต้อง ดังนั้นจะไม่มีการใช้เข็มฉีดยาที่ผ่านการใช้งานมาแล้ว มาใช้กับผู้อื่นต่ออย่างแน่นอนค่ะ นอกจากนี้ขั้นตอนการเตรียมยาและฉีดยาก็จะทำตามหลักการของการปลอดเชื้อ ซึ่งก็จะไม่ได้ทำให้ติดเชื้อโรคอื่นๆ ด้วย ดังนั้น โอกาสติดเชื้อ HIV จากการไปรับการฉีดยายังคลินิกและโรงพยาบาลที่เปิดอย่างถูกต้องตามกฎหมาย จึงไม่มีค่ะ